### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra Nadia Madsen**

Budgetforslaget bakkes op om af [adresse], KFUM og Egebakkeskolen

Baggrunden for budgetforslaget I forbindelse med byrådsbehandlingen af Dagtilbudskapaciteten i [adresse] den 24. marts vedtog man at udvide med en ny institution på [adresse].

Flere partier tilkendegav at der skal sikres de 300 skolebørn på Egebakkeskolen en sikker skolevej, hvilket bliver udfordret af den nye institutions placering. Når kommunen vælger at bygge et stort, nyt institutionsbyggeri, som medfører væsentligt øget trafik på en i forvejen tungt trafikeret og farlig vej, må kommunen også tage ansvar for at bedre forholdene.

Der blev i selve indstillingen afsat 100.000 kroner til skolevej, hvilket på ingen måde dækker behovet til at sikre skolevejen, og under behandlingen i Børn og unge udvalget udtrykte Cathrine Klausen, Michael Frandsen, Margit Nørgaard, Johanne Winther og Albert Brandt at de kunne tiltræde indstillingen med følgende bemærkning: "Der skal sikres gode krydsningsmuligheder til en sikker skolevej samt en inddragelse af Egebakkeskolen i den fremtidige proces."

Derudover udtalte både Mikael Nilsson, Johanne Winther og Nadia Madsen under byrådsbehandlingen at man skulle sikre skolevejen.

Egebakkeskolen, Hasle fællesråd, KFUM-spejdere og flere andre institutioner i nærområdet er enige om, at den væsentligste og korrekte løsning vil være en rundkørsel ved [adresse] ved den nye institution og Egebakkeskolen eventuelt suppleret af andre fartdæmpende tiltag. Dette vil også afhjælpe de mange uheld som sker på vejen samt den vanvidsbillsme som foregår på vejen, som bl.a. senest kan ses i politirapporten fra d. 28. juni 2021, hvor en vanvidsbilist endte op på skolens p-plads.

Derudover vil der være behov for at sikre en sikker skole krydsning fra cykelstien til skolen. Dette kan dog afhjælpes ved at flytte stedet, hvor børnene krydser fra cykelsti til skolens cykelparkering samt ved den nye krydsning etablere lys og skiltn

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.